Hetimi për avionin MH17
Konkluzioni: Raketa që qëlloi avionin mbi Ukrainë, erdhi nga Rusia
Përfundimet e Ekipit të Përbashkët Hetues ishin të qarta: avioni MH17 u qëllua nga një raketë tokë-ajër SA11 BUK e transportuar nga Rusia për në territorin ukrainas, që atëherë kontrollohej nga rebelët që mbështeteshin nga Moska. Por pyetje të rëndësishme mbeten pa përgjigje.: Familjet e viktimave kanë pritur për më shumë se dy vjet për një përgjigje. Vajza 17 vjeçare e Hans De Borst-it, ishte mes 298 viktimave: Rusia ka mohuar vazhdimisht të ketë patur ndonjë rol dhe pretendon se avioni u rrëzua ose nga ndonjë avion luftarak ukrainas ose u qëllua nga territori ukrainas. Por provat kundër kësaj janë të shumta, thotë analisti ushtarak Justin Bronk: Hetuesit përdorën një seri teknikash për të identifikuar raketën dhe trajektoren e saj të mundshme. Vendi i saktë i lëshimit është përcaktuar afërsisht në një fushë pranë fshatit Pervomaiskyi. Përmes përgjimit të bisedave telefonike dhe imazheve të postuara online, hetuesit ishin në gjendje të zbulonin rrugën që përshkroi raketa-lëshuesi mëngjesin e 17 korrikut nga Rusia në Ukrainë dhe rrugën e kthimit po atë ditë, me dy raketa mangut. Hetimi ka identifikuar mbi 100 persona që janë të lidhur me rrëzimin.. Por familjet e viktimave kërkojnë që prokurorët të identifikojnë kush e dha urdhërin. thotë avokati i viktimave. Me gishtin e fajësisë drejtuar nga Moska, analistët thonë se marrëdhëniet tashmë të tensionuara mes Perëndimit dhe Rusisë ka të ngjarë të përkeqësohen edhe më tej.